CELEX: 62010CN0521
Language: bg
Date: 2010-11-08 00:00:00
Title: Дело C-521/10 P: Жалба, подадена на 8 ноември 2010 г. от Grúas Abril Asistencia, S.L. срещу определението, постановено от Общия съд (втори състав) на 24 август 2010 г. по дело T-386/09, Gruas Abril Asistencia, S.L./Европейска комисия

29.1.2011   
            
            
               BG
            
            
               Официален вестник на Европейския съюз
            
            
               C 30/18
            
         Жалба, подадена на 8 ноември 2010 г. от Grúas Abril Asistencia, S.L. срещу определението, постановено от Общия съд (втори състав) на 24 август 2010 г. по дело T-386/09, Gruas Abril Asistencia, S.L./Европейска комисия
   (Дело C-521/10 P)
   ()
   2011/C 30/30
   Език на производството: испански
   
      Страни
   
   
      Жалбоподател: Grúas Abril Asistencia, S.L. (представител: R. García García, abogado)
   
      Друга страна в производството: Европейска комисия
   
      Искания на жалбоподателя
   
   
               —
            
            
               Да се приемат за основателни изложените доводи и след извършване на необходимите процесуални действия да се отмени посоченото определение, с което е приета за недопустима жалба за отмяна, и да се допусне нейното разглеждане по съображение, че жалбоподателят е легитимиран да я подаде, като в крайна сметка бъде постановено решение в съответствие с направените с жалбата искания.
            
         
      Правни основания и основни доводи
   
   Обжалва се определение на Общия съд, с което се приема за недопустима жалбата за отмяна, подадена срещу решението на Европейската комисия да не образува производство във връзка с твърдените нарушения. Доводът на Общия съд е, че такъв отказ не подлежи на обжалване от частноправен субект.
   Според жалбоподателя частноправните субекти са легитимирани да подават жалби за отмяна, както е предвидено в член 230 ДЕО и член III-365 от Договора за създаване на Конституция за Европа и прието в съдебната практика, в качеството им на адресати на обжалваното решение, което ги засяга пряко и лично. Жалбоподателят иска да бъде отменено определението, с което жалбата за отмяна е приета за недопустима, и да се допусне нейното разглеждане.